સમગ્ર કોટ વિસ્તારમાં એક અંદાજ પ્રમાણે ૬,૦૦૦થી વધુ સોના-ચાંદીના ધંધાકીય એકમો છે. પરપ્રાંતીયોની દાદાગીરીના કારણે આ વિસ્તારમાં ચોરી-લૂંટના બનાવ પણ વધ્યા છે. ભઠ્ઠીઓની સામે ગુજરાત હાઇકોર્ટમાં વર્ષ ર૦૧૩માં જાહેર હિતની અરજી કરાઇ હતી. તેમ છતાં ભઠ્ઠીઓ ધમધોકાર ચાલુ રહેવાથી આ અંગે હાઇકોર્ટમાં રિટ પિટિશન કરાઇ હતી, જે હેઠળ ગત તા.ર૦ જાન્યુઆરી, ર૦૧૬એ કોર્પોરેશનને સોના-ચાંદીની ભઠ્ઠીઓને કાયમી ધોરણે ખસેડવાનો મૌખિક આદેશ આપ્યો હતો, જોકે આજે સત્તાવાળાઓએ સોના-ચાંદીની ભઠ્ઠીઓના સંચાલકોને જાહેર નોટિસ ફટકારી છે.